ທ່ານຮອງນາຍົກລັດຖະມົນຕີຫງວຽນຊວນຟຸກເຂົ້າຮ່ວມພິທີໄຂກອງປະຊຸມສະພາປະຊາຊົນແຂວງກວ໋າງນາມ
09 ກໍລະກົດ 2014 - 14:51:39
(vovworld)- ກ່າວຄຳເຫັນທີ່ວາລະໄຂກອງປະຊຸມເທື່ອທີ 11 ສະພາປະຊາຊົນແຂວງ ກວ໋າງນາມ ດຳເນີນໄປໃນຕອນເຊົ້າວັນທີ 9/7 ຢູ່ ນະຄອນ ນາມກີ ແຂວງ ກວ໋າງນາມ, ທ່ານຮອງນາຍົກລັດຖະມົນຕີ ຫງວຽນຊວນຟຸກ ຍ້ອງຍໍສັນລະເສີນແຂວງ ກວ໋າງນາມ ບັນລຸໄດ້ບັນດາຜົນງານທາງດ້ານເສດຖະກິດ, ສັງຄົມ ໃນ 6 ເດືອນຕົ້ນປີ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ສະເຫນີແຂວງ ກວ໋າງນາມ ມີນະໂຍບາຍບຸກທະລຸໃນການດຶງດູດການລົງທຶນ, ຮ່ວມສຳພັນໃນການພັດທະນາການທ່ອງທ່ຽວ, ເສີມຂະຫຍາຍຄວາມສາມາດບົ່ມຊ້ອນ ທ່າໄດ້ປຽບຂອງແຂວງ, ໝູນໃຊ້ເຕັກໂນໂລຊີໃນການຜະລິດກະສິກຳ, ຍົກສູງມູນຄ່າການຜະລິດ, ຍູ້ແຮງການລົບລ້າງຄວາມອຶດຫິວຫລຸດຜ່ອນຄວາມຍາກຈົນຢູ່ເຂດຊົນນະບົດ, ເຂດພູດອຍ, ເອົາໃຈໃສ່ເຖິງຊີວິດການເປັນຢູ່ຂອງປະຊາຊົນ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ຍ້ອງຍໍສັນລະເສີນຊາວປະມົງແຂວງ ກວ໋າງນາມ ເວົ້າສະເພາະ ແລະ ຊາວປະມົງພາກກາງຫວຽດນາມ ເວົ້າລວມ ໄດ້ອົງອາດກ້າແກ່ນອອກໄກຝ່ັງຫາປາ, ຮ່ວມແຮງຮ່ວມໃຈປົກປັກຮັກສາອະທິປະໄຕເຂດທະເລໝູ່ເກາະຂອງປະເທດຊາດໃນສະພາບການຈີນຕັ້ງຮ້ານເຈາະນ້ຳມັນຢ່າງຜິດກົດໝາຍຢູ່ເຂດເສດຖະກິດຈຳເພາະ ແລະ ໄຫລ່ທະວີບຂອງຫວຽດນາມ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ເວົ້າວ່າ:
“ສະພາແຫ່ງຊາດ ແລະ ທົ່ວປວງຊົນຫວຽດນາມ ເດັດດ່ຽວຄັດຄ້ານ, ກ່າວປະນາມບັນດາການກະທຳຜິດກົດໝາຍຂອງຈີນ. ທົ່ວພັກ, ທົ່ວປວງຊົນຫວຽດນາມ ມີຄວາມຕັດສິນໃຈສູງ, ມີການກະທຳລະອຽດເພື່ອປົກປັກຮັກສາອະທິປະໄຕທີ່ສັກກະລະບູຊາຂອງປະເທດຊາດ. ”